**โปรเจกต์รันเวย์ ฤดูกาลที่ 5** เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา โดยได้เริ่มถ่ายทำกันในช่วงสัปดาห์แรกของเดือนมิถุนายน พ.ศ. 2551 และออกอากาศครั้งแรกที่สหรัฐอเมริกาทางช่องบราโว่ ในวันที่ 16 กรกฎาคม พ.ศ. 2551 ในเวลาใหม่ 3 ทุ่ม ในฤดูกาลนี้มีผู้เข้าแข่งขันทั้งหมด 16 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร แอล (Elle) นอกจากนี้ยังมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย

ผู้เข้าแข่งขัน
--------------

### นักออกแบบแฟชั่น

16 นักออกแบบในฤดูกาลนี้ ประกอบไปด้วย:

| ผู้เข้าแข่งขัน | อายุ | บ้านเกิด | ผลการแข่งขัน |
| --- | --- | --- | --- |
| เจอร์รี แทม | 32 | บัตต์, มอนแทนา | อันดับที่ 16 |
| เวสลีย์ นอลท์ | 23 | แบล็คสโตน, แมสซาชูเซตส์ | อันดับที่ 15 |
| เอมิลี เบรนเดิล | 27 | แซคราเมนโต, แคลิฟอร์เนีย | อันดับที่ 14 |
| เจนนิเฟอร์ ดีดริช | 27 | อีสต์ ไซราคิวส์, นิวยอร์ก | อันดับที่ 13 |
| เคลลี มาร์ติน | 27 | โคลัมบัส, โอไฮโอ | อันดับที่ 12 |
| แดเนียล เฟลด์ | 25 | เกรท แบร์ริงตัน, แมสซาชูเซตส์ | อันดับที่ 11 |
| คีธ ไบรซ์ | 26 | ซอลต์เลกซิตี, ยูทาห์ | อันดับที่ 10 |
| สเตลลา บี. โซติส | 42 | นิวยอร์ก, นิวยอร์ก | อันดับที่ 9 |
| เบลน วอลช์ | 23 | ซีแอตเทิล, วอชิงตัน | อันดับที่ 8 |
| เทอร์รี สตีเวนส์ | 39 | ชิคาโก, อิลลินอยส์ | อันดับที่ 7 |
| โจ แฟริส | 41 | ดีทรอยต์, มิชิแกน | อันดับที่ 6 |
| สตีเฟน "ซูเอด" บาม | 37 | เซเวน ฮิลล์ส, โอไฮโอ | อันดับที่ 5 |
| จีเรลล์ สก็อตต์ | 28 | ฮิวสตัน, เท็กซัส | อันดับที่ 4 |
| เคนลีย์ คอลลินส์ | 25 | นิวยอร์ก, นิวยอร์ก | อันดับที่ 3 |
| คอร์โต โมโมลู | 33 | มอนโรเวีย, ไลบีเรีย | รองชนะเลิศ |
| **ลีแอน มาร์แชลล์** | **27** | **พอร์ตแลนด์, ออริกอน** | **ชนะเลิศ** |
|

### นางแบบ

16 นางแบบในฤดูกาลนี้ ประกอบไปด้วย:

| ผู้เข้าแข่งขัน | อายุ | บ้านเกิด | ผลการแข่งขัน |
| --- | --- | --- | --- |
| จานีน เบลล์ | 24 | แมริแลนด์ | อันดับที่ 16 |
| รูนา ลูเซียนเน | 19 | โอไฮโอ | อันดับที่ 15 (ถอนตัว) |
| เลสลี แมนซาโน | 19 | นิวยอร์ก | อันดับที่ 14 |
| อเล็กซ์ อาเรซ | 24 | นิวเจอร์ซีย์ | อันดับที่ 13 |
| แชนนอน โฮลต์ | 21 | นิวยอร์ก | อันดับที่ 12 (ถอนตัว) |
| เอเลนา เอบีตี | 19 | เท็กซัส | อันดับที่ 11 |
| อลิสซา อาพาริซิโอ | 18 | นิวยอร์ก | อันดับที่ 10 |
| เคนดัลล์ ไฮทาวเวอร์ | 19 | เท็กซัส | อันดับที่ 9 |
| พอลินา ฟรานต์เซนา | - | แมสซาชูเซตส์ | อันดับที่ 8 |
| คาราลีน เวสต์ | 21 | โอไฮโอ | อันดับที่ 7 |
| เจอร์เมน โวโลริออซ | 27 | นิวเจอร์ซีย์ | อันดับที่ 6 |
| ซาเวียรา ไทต์เลอร์ | 22 | แอริโซนา | อันดับที่ 5 |
| นิโคล ซาเกอร์ | 20 | นิวยอร์ก | อันดับที่ 4 |
| โทปาชิโอ พีนา | 22 | สาธารณรัฐโดมินิกัน | อันดับที่ 3 |
| คาตารินา มูเนซ | 20 | นิวเจอร์ซีย์ | รองชนะเลิศ |
| **เทีย ชิพแมน** | **21** | **แมริแลนด์** | **ชนะเลิศ** |
|

ผลการแข่งขัน
------------

ตารางสรุปผลงานของนักออกแบบ| นักออกแบบ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | รายชื่อตอน |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ลีแอน | ผ่าน | **ต่ำสุด** | **สูง** | ผ่าน | **ต่ำ** | ผ่าน | **ชนะ** | **ชนะ** | **สูง** | **ต่ำ** | **ต่ำ** | **สูง** | **สูง** | **ชนะเลิศ** | 14 - Finale, Part II |
| คอร์โต | **สูง** | **ต่ำ** | ผ่าน | **ชนะ** | ผ่าน | **สูง** | **สูง** | **สูง** | **สูง** | **สูง** | **ชนะ** | **ต่ำ** | **ต่ำสุด** | **รองชนะเลิศ** |
| เคนลีย์ | ผ่าน | **สูง** | **ชนะ** | ผ่าน | **สูง** | ผ่าน | ผ่าน | **สูง** | **ต่ำ** | **สูง** | **ต่ำสุด** | **ต่ำ** | **สูง** | **อันดับที่ 3** |
| จีเรลล์ | ผ่าน | ผ่าน | ผ่าน | **ต่ำ** | **สูง** | **ต่ำ** | **สูง** | ผ่าน | **ชนะ** | **ชนะ** | **สูง** | **ชนะ** | **ตกรอบ** |  | 13 - Finale, Part I |
| ซูเอด | ผ่าน | **ชนะ** | ผ่าน | ผ่าน | ผ่าน | ผ่าน | ผ่าน | **ต่ำ** | **ต่ำสุด** | **ต่ำสุด** | **ตกรอบ** |  | 11 - Rock N' Runway |
| โจ | ผ่าน | ผ่าน | ผ่าน | **สูง** | ผ่าน | **ชนะ** | ผ่าน | **ต่ำสุด** | **สูง** | **ตกรอบ** |  | 10 - Transformation |
| เทอร์รี | ผ่าน | ผ่าน | **สูง** | **สูง** | ผ่าน | **สูง** | ผ่าน | ผ่าน | **ตกรอบ** |  | 9 - What's Your Sign? |
| เบลน | **ต่ำ** | ผ่าน | ผ่าน | ผ่าน | **ต่ำสุด** | ผ่าน | **ต่ำ** | ผ่าน | **ตกรอบ** |  |
| สเตลลา | **ต่ำสุด** | **สูง** | ผ่าน | ผ่าน | **สูง** | ผ่าน | **ต่ำสุด** | **ตกรอบ** |  | 8 - Double 0 Fashion |
| คีธ | ผ่าน | ผ่าน | **ต่ำ** | ผ่าน | **ชนะ** | **ต่ำสุด** | **ตกรอบ** |  | 7 - Fashion That Drives You |
| แดเนียล | **สูง** | ผ่าน | ผ่าน | **ต่ำสุด** | **ต่ำ** | **ตกรอบ** |  | 6 - Good Queen Fun |
| เคลลี | **ชนะ** | ผ่าน | ผ่าน | ผ่าน | **ตกรอบ** |  | 5 - Welcome to the Jungle |
| เจนนิเฟอร์ | ผ่าน | ผ่าน | **ต่ำสุด** | **ตกรอบ** |  | 4 - Rings of Glory |
| เอมิลี | ผ่าน | ผ่าน | **ตกรอบ** |  | 3 - Bright Lights/Big City |
| เวสลีย์ | ผ่าน | **ตกรอบ** |  | 2 - Grass Is Always Greener |
| เจอร์รี | **ตกรอบ** |  | 1 - Let's Start from the Beginning |
|
|

ตารางสรุปผลของนางแบบ| นางแบบ | 1 | 2 | 3 | 4 | 5 | 6 | 7 | 8 | 9 | 10 | 113 | 12 | 134 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| เทีย | ซูเอด | **ซูเอด** | ซูเอด | ซูเอด | ซูเอด | ซูเอด | ซูเอด | ซูเอด | ซูเอด | ซูเอด | ลีแอน | ลีแอน | ลีแอน | **ชนะเลิศ** |
| คาตารินา | คอร์โต | คอร์โต | คอร์โต | **คอร์โต** | คอร์โต | คอร์โต | คอร์โต | คอร์โต | คอร์โต | คอร์โต | คอร์โต | คอร์โต | คอร์โต | **ออก** |
| โทปาชิโอ | เจนนิเฟอร์ | โจ | โจ | โจ | โจ | โจ | โจ | โจ | โจ | โจ | เคนลีย์ | เคนลีย์ | เคนลีย์ | **ออก** |
| นิโคล | **เจอร์รี** | จีเรลล์ | จีเรลล์ | จีเรลล์ | จีเรลล์ | จีเรลล์ | จีเรลล์ | จีเรลล์ | **จีเรลล์** | จีเรลล์ | จีเรลล์ | **จีเรลล์** | **จีเรลล์** | **ออก** |
| ซาเวียรา | เทอร์รี | เทอร์รี | เทอร์รี | เทอร์รี | เทอร์รี | เทอร์รี | เทอร์รี | เทอร์รี | **เทอร์รี** | - | ซูเอด | **ออก** |  |
| เจอร์เมน | **เคลลี** | เคลลี | เคลลี | เคลลี | **เคลลี** | - | **เคนลีย์**2 | เคนลีย์ | เคนลีย์ | เคนลีย์ | **ออก** |  |
| คาราลีน | ลีแอน | ลีแอน | ลีแอน | ลีแอน | ลีแอน | ลีแอน | **ลีแอน** | **ลีแอน** | ลีแอน | ลีแอน | **ออก** |  |
| พอลินา | เบลน | เบลน | เบลน | เบลน | เบลน | เบลน | เบลน | เบลน | **เบลน** | - | **ออก** |  |
| เคนดัลล์ | สเตลลา | สเตลลา | สเตลลา | สเตลลา | สเตลลา | สเตลลา | สเตลลา | **สเตลลา** | **ออก** |  |
| อลิสซา | เวสลีย์ | **เวสลีย์** | **คีธ**1 | คีธ | คีธ | คีธ | **คีธ** | **ออก** |  |
| เอเลนา | แดเนียล | แดเนียล | แดเนียล | แดเนียล | แดเนียล | แดเนียล | **ออก** |  |
| แชนนอน | เคนลีย์ | เคนลีย์ | **เคนลีย์** | เคนลีย์ | **เคนลีย์** | เคนลีย์ | **ถอนตัว**2 |  |
| อเล็กซ์ | จีเรลล์ | เจนนิเฟอร์ | เจนนิเฟอร์ | **เจนนิเฟอร์** | **ออก** |  |
| เลสลี | เอมิลี | เอมิลี | **เอมิลี** | **ออก** |  |
| รูนา | คีธ | คีธ | **ถอนตัว**1 |  |
| เบลล์ | โจ | **ออก** |  |
|

* : ตามเดิมอลิสซาคือผู้ที่ต้องออกจากการแข่งขัน แต่เนื่องจากรูนาถอนตัว อลิสซาจึงถูกเรียกกลับมาอีกครั้ง
* : ตามเดิมเจอร์เมนคือผู้ที่ต้องออกจากการแข่งขัน แต่เนื่องจากแชนนอนถอนตัว เจอร์เมนจึงถูกเรียกกลับมาอีกครั้ง
* : นักออกแบบทุกคนได้รับสิทธิ์ในการเลือกนางแบบใหม่อีกครั้งในตอนนี้
* : คาราลีน, แชนนอน, พอลินา และ อเล็กซ์ ถูกเรียกกลับมาอีกครั้งในตอนนี้

รายชื่อตอน
----------

### ตอนที่ 1: Let's Start from the Beginning

ในตอนแรกของฤดูกาลนี้ นักออกแบบทั้ง 16 คนได้รับโจทย์ให้สร้างสรรค์ชุดโดยใช้วัสดุที่ซื้อจากซุปเปอร์มาร์เก็ต (เป็นโจทย์เดียวกับในฤดูกาลที่ 1) โดยนักออกแบบมีเวลา 30 นาที และมีเงินคนละ 75 ดอลลาร์เท่านั้น ในการหาซื้อวัสดุมาสร้างสรรค์ชุดของพวกเขา นักออกแบบส่วนใหญ่เลือกที่จะใช้วัสดุคือ ผ้าปูโต๊ะ ซึ่งทำให้ได้รับคำติติงจาก ทิม กันน์ ผู้เป็นที่ปรึกษาในการแข่งขันนี้ว่า ควรที่จะลองใช้วัสดุใหม่ๆ ที่ไม่ใช่ผ้า และควรคิดนอกกรอบให้มากกว่านี้ ซึ่งนักออกแบบที่ชนะการแข่งขันในครั้งนี้ จะได้รับสิทธิ์คุ้มกันในการแข่งขันครั้งต่อไป

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: ออสติน สการ์เล็ตต์ (ผู้เข้าแข่งขันจากฤดูกาลที่ 1)
* ผู้ชนะ: **เคลลี**
* ผู้ถูกคัดออก: **เจอร์รี**
* ออกอากาศ: 16 กรกฎาคม พ.ศ. 2551

### ตอนที่ 2: Grass Is Always Greener

ในตอนนี้นักออกแบบทั้ง 15 คนได้รับโจทย์ให้สร้างสรรค์ชุดค็อกเทลให้กับนางแบบเสมือนเป็นลูกค้าของพวกเขา โดยมีข้อกำหนดว่าจะต้องใช้วัสดุหรือเนื้อผ้าที่เป็นมิตรกับสิ่งแวดล้อม และสิ่งที่พิเศษในครั้งนี้คือนางแบบของพวกเขาจะเป็นผู้ไปเลือกซื้อวัสดุในการทำชุดเอง โดยไม่มีคำแนะนำหรือชี้แจงใดๆจากนักออกแบบทั้งสิ้น นางแบบจะได้รับเงินคนละ 75 ดอลลาร์ในการเลือกซื้อวัสดุ นักออกแบบมีเวลา 1 วันในการทำชุดให้เสร็จ นักออกแบบที่ชนะการแข่งขันในครั้งนี้จะไม่ได้รับสิทธิ์คุ้มกัน แต่จะได้ลงขายชุดในเว็บไซต์บลูฟายดอตคอม

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: นาตาลี พอร์ตแมน
* ผู้ชนะ: **ซูเอด**
* ผู้ถูกคัดออก: **เวสลีย์**
* ออกอากาศ: 23 กรกฎาคม พ.ศ. 2551

### ตอนที่ 3: Bright Lights/Big City

ในตอนนี้ นักออกแบบที่เหลืออยู่ทั้ง 14 คน ได้รับโจทย์ให้สร้างสรรค์ชุดโดยมีแรงบันดาลใจมาจากมหานครนิวยอร์กในยามค่ำคืน โดยนักออกแบบทั้งหมดถูกพาขึ้นรถบัสสองชั้นเพื่อชมทัศนียภาพรอบเมืองนิวยอร์ก ทิม กันน์ ได้มอบก้องถ่ายรูปให้นักออกแบบเพื่อใช้ถ่ายรูปสำหรับที่จะใช้เป็นแรงบันดาลใจในการทำชุด นักออกแบบได้ถูกแบ่งออกเป็น 4 กลุ่มและถูกปล่อยลงในสถานที่สำคัญต่างๆกัน โดยมีเวลาคนละ 1 ชั่วโมง เพื่อถ่ายรูปแรงบันดาลใจในสถานที่นั้นๆนักออกแบบจะได้รับเงินคนละ 100 ดอลลาร์ในการหาซื้อวัสดุมาทำชุด และมีเวลา 1 วันที่จะทำชุดให้เสร็จ นักออกแบบที่ชนะในการแข่งขันครั้งนี้จะได้รับสิทธิ์คุ้มกันในการแข่งขันครั้งต่อไป

นักออกแบบถูกแบ่งออกเป็น 4 กลุ่มตามสถานที่สำคัญต่างๆ ดังต่อไปนี้:

* **ซูเอด**, **แดเนียล**, **ลีแอน**, และ **เจนนิเฟอร์** ที่ วงเวียนโคลัมบัส (Columbus Circle)
* **เบลน**, **คีธ**, **สเตลลา**, และ **เคนลีย์** ที่ ไทม์สแควร์ (Times Square)
* **คอร์โต**, **โจ**, และ **เคลลี** ที่ ห้องสมุดสาธารณะนิวยอร์ก (New York Public Library)
* **เทอร์รี**, **จีเรลล์**, และ **เอมิลี** ที่ กรีนวิช วิลเลจ (Greenwich Village)

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: แซนดรา เบิร์นฮาร์ด
* ผู้ชนะ: **เคนลีย์**
* ผู้ถูกคัดออก: **เอมิลี**
* ออกอากาศ: 30 กรกฎาคม พ.ศ. 2551

### ตอนที่ 4: Rings of Glory

ในตอนนี้ ทิม กันน์ ที่ปรึกษาประจำการแข่งขัน ได้พานักออกแบบที่เหลือทั้ง 13 คน ไปยังศูนย์ฝึกกรีฑาอาร์มอรี (Armory Track and Field Training Center) และได้แนะนำให้พบกับ นักกีฬาสเก็ตอเมริกันเหรียญทองโอลิมปิก อโพโล โอโน จากนั้นจึงได้แจ้งโจทย์ของการแข่งขันในรอบนี้ ว่านักออกแบบทุกคนจะต้องสร้างสรรค์ชุดสำหรับนักกีฬาหญิงทีมสหรัฐอเมริกา สำหรับการเดินขบวนพาเหรดในพิธีเปิดกีฬาโอลิมปิกฤดูร้อนปี 2008 ที่กรุงปักกิ่ง ประเทศจีน นักออกแบบทุกคนมีเวลา 30 นาทีในการออกแบบและหาแรงบันดาลใจในส่วนของพิพิธภัณฑ์กรีฑาแห่งชาติ จากนั้นนักออกแบบจะได้รับเงินคนละ 150 ดอลลาร์ในการซื้อวัสดุเพื่อมาทำชุด และมีเวลา 1 วันในการทำชุดให้เสร็จ นักออกแบบที่ชนะในการแข่งขันครั้งนี้จะได้รับสิทธิ์คุ้มกันไม่ถูกคัดออกในการแข่งขันครั้งต่อไป

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: อโพโล โอโน
* ผู้ชนะ: **คอร์โต**
* ผู้ถูกคัดออก: **เจนนิเฟอร์**
* ออกอากาศ: 6 สิงหาคม พ.ศ. 2551

### ตอนที่ 5: Welcome to the Jungle

ในตอนนี้ นักออกแบบทั้ง 12 คนได้พบกับ บรุก ชีลส์ ดาราและนักแสดงแถวหน้า ที่มามอบโจทย์ให้กับนักออกแบบ นั่นคือการสร้างสรรค์ชุดให้เธอ สำหรับตัวละคร เวนดี ฮีลลีย์ ที่เธอนั้นรับบทในละครชุดเรื่อง ลิปสติก จังเกิล (Lipstick Jungle) ซึ่งจะต้องเป็นชุดที่ใส่ได้ทั้งในตอนกลางวันและกลางคืน และสิ่งพิเศษในการแข่งขันครั้งนี้คือนักออกแบบจะต้องทำงานเป็นคู่ โดยนักออกแบบทุกคนจะมีเวลาออกแบบ 30 นาที เพื่อนำเสนอชุดที่ตนเองออกแบบกับบรุก จากนั้นบรุกจะเลือกนักออกแบบ 6 คน เพื่อเป็นหัวหน้าทีม และหัวหน้าทีมจะได้เลือกผู้ช่วย (นั่นคือนักออกแบบ 6 คนที่ไม่ได้ถูกเลือก) ต่อไป แต่ละคู่จะได้รับเงิน 150 ดอลลาร์ในการซื้อวัสดุที่จะมาใช้ในการทำชุด และมีเวลา 1 วันในการทำชุดให้เสร็จ ชุดของนักออกแบบที่ชนะในการแข่งขันครั้งนี้ บรุกจะนำไปใส่เข้าฉากในละครชุด ลิปสติก จังเกิล ในฤดูกาลที่ 2

* หัวหน้าทีม **เบลน** และผู้ช่วย ลีแอน
* หัวหน้าทีม **คีธ** และผู้ช่วย เคนลีย์
* หัวหน้าทีม **เทอร์รี** และผู้ช่วย ซูเอด
* หัวหน้าทีม **คอร์โต** และผู้ช่วย โจ
* หัวหน้าทีม **เคลลี** และผู้ช่วย แดเนียล
* หัวหน้าทีม **จีเรลล์** และผู้ช่วย สเตลลา

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: บรุก ชีลส์
* ผู้ชนะ: **คีธ**
* ผู้ถูกคัดออก: **เคลลี**
* ออกอากาศ: 13 สิงหาคม พ.ศ. 2551

### ตอนที่ 6: Good Queen Fun

ในตอนนี้ นักออกแบบที่เหลือทั้ง 11 คนได้พบกับ คริส มาร์ช ผู้เข้าแข่งขันจากฤดูกาลที่ 4 ที่มาบอกโจทย์สำหรับการแข่งขันในรอบนี้ นั่นคือ การออกแบบชุดให้กับนางโชว์สาวประเภทสอง (Drag Queen) โดยนักออกแบบจะได้เลือกนางแบบที่รายการได้เตรียมมา ในครั้งนี้นักออกแบบจะได้เงิน 200 ดอลลาร์สำหรับซื้อวัสดุในการทำชุด และมีเวลา 2 วันในการทำชุดให้เสร็จ นักออกแบบที่ชนะในการแข่งขันครั้งนี้จะได้รับสิทธิ์คุ้มกันไม่ถูกคัดออกในการแข่งขันครั้งต่อไป

นักออกแบบและนางโชว์:

* เบลน ออกแบบชุดให้ มิสอันเดอร์สทูด (Miss Understood)
* แดเนียล ออกแบบชุดให้ แอนนิด้า กรีนการ์ด (Annida Greenkard)
* จีเรลล์ ออกแบบชุดให้ เลอร์เมย์ (LeMay)
* โจ ออกแบบชุดให้ วาร์ล่า จีน เมอร์แมน (Varla Jean Merman)
* คีธ ออกแบบชุดให้ เชอร์รี่ ไวน์ (Sherry Vine)
* เคนลีย์ ออกแบบชุดให้ ฟาร์ราห์ โมนส์ (Farrah Moans)
* คอร์โต ออกแบบชุดให้ สวีตตี้ (Sweetie)
* ลีแอน ออกแบบชุดให้ ชารอน นีดเดิลส์ (Sharon Needles)
* สเตลลา ออกแบบชุดให้ ลุยซ่า เวอร์ดี้ (Luisa Verde)
* ซูเอด ออกแบบชุดให้ เฮดด้า เลททิวช์ (Hedda Lettuce)
* เทอร์รี ออกแบบชุดให้ เอซิด เบ็ตตี้ (Acid Betty)

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: รูพอล
* ผู้ชนะ: **โจ**
* ผู้ถูกคัดออก: **แดเนียล**
* ออกอากาศ: 20 สิงหาคม พ.ศ. 2551

### ตอนที่ 7: Fashion That Drives You

ในตอนนี้ นักออกแบบที่เหลืออยู่ทั้ง 10 คน ได้รับโจทย์ให้สร้างสรรค์ชุดโดยจะต้องใช้วัสดุทั้งหมดมาจากชิ้นส่วนอะไหล่รวมถึงอุปกรณ์ต่างๆภายในรถยนต์ นักออกแบบมีเวลา 1 วันในการทำชุดให้เสร็จ นักออกแบบที่ชนะในการแข่งขันครั้งนี้จะได้รับสิทธิ์คุ้มกันไม่ถูกคัดออกในการแข่งขันครั้งต่อไป

* กรรมการ: ไฮดี คลูม, ไมเคิล คอร์ส
* กรรมการรับเชิญ: ลอรา เบนเนตต์ (มาแทน นีน่า การ์เซีย), ราเชล โซอี
* ผู้ชนะ: **ลีแอน**
* ผู้ถูกคัดออก: **คีธ**
* ออกอากาศ: 27 สิงหาคม พ.ศ. 2551

### ตอนที่ 8: Double 0 Fashion

ในตอนนี้ ทิม กันน์ ได้พานักออกแบบที่เหลืออยู่ทั้ง 9 คน ไปยังโชว์รูมเสื้อผ้าแห่งหนึ่ง เพื่อไปพบกับนักออกแบบแฟชั่นในตำนาน ไดแอน วอน เฟิร์สเทนเบิร์ก ซึ่งไดแอนได้มามอบหมายโจทย์ให้กับนักออกแบบในการแข่งขันครั้งนี้ นั่นก็คือการสร้างสรรค์ชุดให้กับคอลเลคชั่นฤดูใบไม้ร่วงปี 2008 ของเธอ โดยมีแรงบันดาลใจมาจากภาพยนตร์เรื่อง A Foreign Affair ซึ่งนำแสดงโดย มาร์ลีน ดีทริช (Marlene Dietrich) นักออกแบบมีเวลาคนละ 15 นาทีในการเลือกผ้าที่จะนำมาใช้ในการตัดชุด ซึ่งเป็นผ้าจากโชว์รูมของไดแอน ชุดของนักออกแบบที่ชนะในการแข่งขันครั้งนี้จะได้รับการผลิตในจำนวนจำกัด และขายให้เฉพาะผู้ที่ถือบัตรอเมริกันเอ็กซ์เพรสเท่านั้น นอกจากนี้รายได้จากการขายชุดนี้จะนำเข้าสู่มูลนิธิ CFDA ซึ่งไดแอนเป็นประธานมูลนิธิอยู่อีกด้วย

* กรรมการ: ไฮดี คลูม, ไมเคิล คอร์ส
* กรรมการรับเชิญ: เฟิร์น มัลลิส (มาแทน นีน่า การ์เซีย), ไดแอน วอน เฟิร์สเทนเบิร์ก
* ผู้ชนะ: **ลีแอน**
* ผู้ถูกคัดออก: **สเตลลา**
* ออกอากาศ: 3 กันยายน พ.ศ. 2551
* ลีแอน เป็นนักออกแบบคนที่ 5 ที่ชนะการแข่งขัน 2 ครั้งติดกัน ต่อจาก คารา (ฤดูกาลที่ 1), แดเนียล วี. (ฤดูกาลที่ 2), ไมเคิล (ฤดูกาลที่ 3), และ เจฟฟรีย์ (ฤดูกาลที่ 3)

### ตอนที่ 9: What's Your Sign?

ในตอนนี้ นักออกแบบที่เหลือทั้ง 8 คน จะต้องทำงานเป็นทีม ร่วมกับนักออกแบบที่ออกจากการแข่งขันไปแล้ว (ทิม กันน์ เป็นผู้จับฉลากเลือกทีมให้นักออกแบบทุกๆคน) โดยโจทย์ในครั้งนี้คือ สร้างสรรค์ชุดในสไตล์ล้ำยุค หรือที่เรียกว่า อาว็อง-การ์ด (Avant-Garde) โดยออกแบบให้เป็นจักรราศีของสมาชิกคนใดคนหนึ่งในทีม นักออกแบบมีเวลา 1 วันกับอีก 8 ชั่วโมงที่จะทำชุดให้เสร็จ สิ่งที่สร้างความประหลาดใจให้กับนักออกแบบในตอนนี้คือ พวกเขาทุกคนได้รับการ์ดเชิญไปงานปาร์ตี้ ที่จัดขึ้น ณ.พิพิธภัณฑ์ประวัติศาสตร์ธรรมชาติอเมริกา (The American Museum of Natural History) และที่สำคัญที่สุดคือ ในตอนนี้จะมีผู้ที่ถูกคัดออกทั้งหมด 2 คน ในงานปาร์ตี้นักออกแบบทุกคนได้พบกับแขกรับเชิญพิเศษนั่นคือผู้เข้าแข่งขันจากฤดูกาลก่อนๆ ซึ่งมาเพื่อให้คำชี้แนะและลงคะแนนให้กับชุดที่ตนชื่นชอบ และตั้งแต่ตอนนี้เป็นต้นไปจะไม่มีการมอบสิทธิ์คุ้มกันให้กับนักออกแบบที่ชนะการแข่งขันอีก

ทีม:

* **เบลน** และ สเตลลา (ราศีตุล)
* **จีเรลล์** และ เจนนิเฟอร์ (ราศีธนู)
* **โจ** และ แดเนียล (ราศีเมษ)
* **เคนลีย์** และ เวสลีย์ (ราศีกุมภ์)
* **คอร์โต** และ เคลลี (ราศีกุมภ์)
* **ลีแอน** และ เอมิลี (ราศีพิจิก)
* **ซูเอด** และ เจอร์รี (ราศีตุล)
* **เทอร์รี** และ คีธ (ราศีสิงห์)

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: ฟรานซิสโก คอสตา
* ผู้ชนะ: **จีเรลล์**
* ผู้ถูกคัดออก: **เบลน** และ **เทอร์รี**
* ออกอากาศ: 10 กันยายน พ.ศ. 2551

### ตอนที่ 10: Transformation

ในตอนนี้ นักออกแบบที่เหลือทั้ง 6 คน ได้รับโจทย์ให้ออกแบบชุดสำหรับลูกค้า ซึ่งเป็นบัณฑิตสาวจบใหม่ที่กำลังจะเข้าสู่ชีวิตทำงาน ซึ่งไม่เพียงแต่ออกแบบชุดเท่านั้นแต่ในครั้งนี้นักออกแบบจะต้องแปลงโฉมตั้งแต่หัวจรดเท้าให้กับลูกค้าของพวกเขาอีกด้วย สิ่งสำคัญคือนักออกแบบจะต้องออกแบบชุดให้เข้ากับอาชีพของลูกค้าของแต่ละคน และจะต้องออกแบบให้เป็นที่พอใจของทั้งลูกค้าเองและแม่ของลูกค้าด้วย โดยในตอนนี้ลูกค้าของนักออกแบบจะเป็นผู้สวมใส่ชุดและเดินบนรันเวย์ด้วยตัวของพวกเขาเอง รูปโฉมใหม่ของลูกค้าที่ชนะการแข่งขันในครั้งนี้ จะได้ถ่ายแฟชั่นลงในโฆษณาของผลิตภัณท์เทรเซมเม่และนิตยสารแอลด้วย

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: ซินเธีย ราวลีย์
* ผู้ชนะ: **จีเรลล์**
* ผู้ถูกคัดออก: **โจ**
* ออกอากาศ: 17 กันยายน พ.ศ. 2551
* จีเรลล์ เป็นนักออกแบบคนที่ 6 ที่ชนะการแข่งขัน 2 ครั้งติดกัน ต่อจาก คารา (ฤดูกาลที่ 1), แดเนียล วี. (ฤดูกาลที่ 2), ไมเคิล (ฤดูกาลที่ 3), เจฟฟรีย์ (ฤดูกาลที่ 3), และ ลีแอน (ฤดูกาลที่ 5)

### ตอนที่ 11: Rock N' Runway

ในตอนนี้ นักออกแบบที่เหลือทั้ง 5 คน ได้รับโจทย์ให้สร้างสรรค์ชุดให้กันเอง โดยมีแรงบันดาลใจจากแนวดนตรีประเภทต่างๆ โดยในครั้งนี้นักออกแบบจะเป็นผู้สวมใส่ชุดและเดินบนรันเวย์ด้วยตัวเอง

นักออกแบบและแนวเพลง:

* **จีเรลล์** ออกแบบให้ เคนลีย์ (ป็อป)
* **เคนลีย์** ออกแบบให้ ลีแอน (ฮิปฮอป)
* **ลีแอน** ออกแบบให้ คอร์โต (คันทรี)
* **คอร์โต** ออกแบบให้ ซูเอด (พังก์ร็อก)
* **ซูเอด** ออกแบบให้ จีเรลล์ (ร็อกแอนด์โรล)

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: แอลแอล คูล เจ
* ผู้ชนะ: **คอร์โต**
* ผู้ถูกคัดออก: **ซูเอด**
* ออกอากาศ: 24 กันยายน พ.ศ. 2551

### ตอนที่ 12: Nature Calls

ในตอนนี้ ทิม กันน์ ได้พานักออกแบบที่เหลือทั้ง 4 คน ไปยังสวนพฤกษศาสตร์นิวยอร์ก (The New York Botanical Garden) ที่นั่นพวกเขาได้พบกับ โคลลิเออร์ สตรอง ผู้ให้คำปรึกษาทางด้านการแต่งหน้าของ ลอรีอัล ปารีส ซึ่งได้มามอบโจทย์สำหรับการแข่งขันในครั้งนี้แก่พวกเขา นั่นคือการสร้างสรรค์ชุดราตรียาว โดยให้มีแรงบันดาลใจมาจากธรรมชาติ นักออกแบบมีเวลาคนละ 30 นาทีในการค้นหาและถ่ายภาพธรรมชาติที่เป็นแรงบันดาลใจในการทำชุดของพวกเขา ในตอนท้ายที่ห้องตัดสิน ไฮดีได้แจ้งกับนักออกแบบทั้ง 4 คนว่า ในครั้งนี้จะไม่มีใครถูกคัดออก แต่นักออกแบบทุกคนจะต้องสร้างสรรค์คอลเล็คชั่นสำหรับสัปดาห์แฟชั่นนิวยอร์ก (New York Fashion Week) ของตนเอง พวกเขาทุกคนจะได้กลับบ้าน และเมื่อกลับมาที่นิวยอร์ก จะมีนักออกแบบเพียง 3 คนเท่านั้นที่จะได้ผ่านเข้าสู่รอบตัดสิน

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: จอร์จีนา แชปแมน
* ผู้ชนะ: **จีเรลล์**
* ผู้ถูกคัดออก: ไม่มี
* ออกอากาศ: 1 ตุลาคม พ.ศ. 2551

### ตอนที่ 13: Finale, Part I

ในตอนนี้นักออกแบบที่เหลือทั้ง 4 คนได้รับโจทย์ให้สร้างสรรค์คอลเล็คชันสำหรับสัปดาห์แฟชั่นนิวยอร์ก (จากสัปดาห์ที่แล้ว) และโจทย์พิเศษอีกหนึ่งโจทย์ นั่นคือการสร้างสรรค์ชุดเจ้าสาว โดยทั้งคอลเลคชั่นและชุดเจ้าสาวของนักออกแบบทุกคนนั้นจะต้องแสดงถึงความเป็นตัวตนของพวกเขาออกมาให้มากที่สุด นักออกแบบจะได้รับเงินทุนคนละ 8,000 ดอลลาร์ ในการสร้างสรรค์ชุดในคอลเล็คชันทั้งหมด 10 ชุด รวมถึงชุดเจ้าสาว และมีเวลา 2 เดือนในการสร้างสรรค์ชุดทั้งหมดให้เสร็จ โดยนักออกแบบทุกคนจะได้กลับไปพักผ่อนและทำงานที่บ้าน จากนั้นเมื่อเวลาผ่านไป 1 เดือน ทิม กันน์ ที่ปรึกษาได้ไปเยี่ยมนักออกแบบแต่ละคนที่บ้านเพื่อให้คำปรึกษาและพูดคุยเรื่องราวต่างๆกับนักออกแบบ เมื่อครบกำหนดนักออกแบบทุกคนกลับมายังนครนิวยอร์ก จากนั้น ทิม กันน์ ได้เรียกทุกคนมาพบและแจ้งให้นักออกแบบทุกคนทราบว่า ทุกคนจะได้รับโจทย์พิเศษอีก 1 โจทย์ นั่นคือการสร้างสรรค์ชุดเพื่อนเจ้าสาว โดยในครั้งนี้ กรรมการจะตัดสินจาก 2 ชุด นั่นคือชุดเจ้าสาวและชุดเพื่อนเจ้าสาว ซึ่งจะมีเพียง 3 คนเท่านั้นที่จะผ่านเข้าสู่รอบสุดท้ายที่สัปดาห์แฟชั่นนิวยอร์ก

* กรรมการ: ไฮดี คลูม, นีน่า การ์เซีย, ไมเคิล คอร์ส
* ผู้ผ่านเข้ารอบสุดท้าย: **เคนลีย์**, **คอร์โต**, และ **ลีแอน**
* ผู้ถูกคัดออก: **จีเรลล์**
* ออกอากาศ: 8 ตุลาคม พ.ศ. 2551
* เป็นครั้งแรกในประวัติศาสตร์ของรายการที่ผู้เข้ารอบสุดท้ายเป็นเพศเดียวกันทั้งหมด (เพศหญิง)

### ตอนที่ 14: Finale, Part II

ในตอนสุดท้ายของฤดูกาลนี้ นักออกแบบที่เหลืออยู่ทั้ง 3 คนจะได้แสดงผลงานการออกแบบคอลเลคชั่นของตนเองในสัปดาห์แฟชั่นนิวยอร์ก โดยนักออกแบบจะต้องเลือก 10 จาก 12 ชุดของพวกเขาเพื่อโชว์ในครั้งนี้ จากนั้นนักออกแบบก็ได้ทำการคัดเลือกนางแบบที่จะมาเดินในคอลเล็คชันของแต่ละคน และเมื่อถึงวันแสดงจริง ไฮดีได้แจ้งให้ทุกคนในงานทราบว่า ในตอนแรกนั้นผู้ที่จะมาเป็นกรรมการรับเชิญให้กับตอนสุดท้ายนี้คือ เจนนิเฟอร์ โลเปซ แต่เนื่องจากมีอาการบาดเจ็บที่เท้าทำให้เธอไม่สามารถมาร่วมงานได้ ทิม กันน์ จึงได้มาเป็นกรรมการรับเชิญแทน และหลังจากที่กรรมการได้ชมการแสดงคอลเลคชันของนักออกแบบทั้ง 3 คนครบแล้ว ก็ได้ตัดสินให้ ลีแอน มาร์แชล เป็นผู้ชนะของ *โปรเจกต์รันเวย์ ฤดูกาลที่ 5*

* กรรมการ: ไฮดี คลูม, นีน่า การ์เซีย, ไมเคิล คอร์ส
* กรรมการรับเชิญ: ทิม กันน์
* ออกอากาศ: 15 ตุลาคม พ.ศ. 2551
* **ผู้ชนะ โปรเจกต์รันเวย์ ฤดูกาลที่ 5**: **ลีแอน มาร์แชล**
* ผู้ถูกคัดออก: **คอร์โต โมโมลู** (รองชนะเลิศอันดับ 1), **เคนลีย์ คอลลินส์** (รองชนะเลิศอันดับ 2)

อ้างอิง
-------

1. ↑  International Business Times เก็บถาวร 2008-09-22 ที่ เวย์แบ็กแมชชีน Accessed on September 12, 2008

แหล่งข้อมูลอื่น
---------------

* Episode Guide on BravoTV.com เก็บถาวร 2008-12-09 ที่ เวย์แบ็กแมชชีน
* Bravo's reality show posts its best-ever ratings

### เว็บไซต์ของผู้เข้าแข่งขัน

* "Suede" Baum
* Emily Brandle เก็บถาวร 2021-01-17 ที่ เวย์แบ็กแมชชีน
* Keith Bryce
* Kenley Collins เก็บถาวร 2021-01-16 ที่ เวย์แบ็กแมชชีน
* Jennifer Diederich เก็บถาวร 2008-08-12 ที่ เวย์แบ็กแมชชีน
* Joe Faris เก็บถาวร 2008-09-15 ที่ เวย์แบ็กแมชชีน
* Kelli Martin
* Leanne Marshall
* Korto Momolu
* Jerell Scott เก็บถาวร 2021-01-17 ที่ เวย์แบ็กแมชชีน
* Terri Stevens เก็บถาวร 2008-09-15 ที่ เวย์แบ็กแมชชีน
* Jerry Tam เก็บถาวร 2008-08-28 ที่ เวย์แบ็กแมชชีน

| * ด
* ค
* ก
*โปรเจกต์รันเวย์* |
| --- |
| ฤดูกาล | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20

 |
| ที่ปรึกษา | 
* ทิม กันน์ (ฤดูกาลที่ 1-16)
* คริสเตียน ซิริอาโน ((ฤดูกาลที่ 17-ปัจจุบัน)

 |
| กรรมการปัจจุบัน | 
* ไฮดี คลูม (ฤดูกาลที่ 1-16)
* แซค โพเซน (ฤดูกาลที่ 11-16)
* ไมเคิล คอรส์ (ฤดูกาลที่ 1-10)
* คาร์ลี คลอสส์ (ฤดูกาลที่ 17-18)
* นีนา การ์เซีย (ฤดูกาลที่ 1-ปัจจุบัน)
* แบรนดอน แมกซ์เวลล์ (ฤดูกาลที่ 17-ปัจจุบัน)
* อีเลน เวลเตรอธ (ฤดูกาลที่ 17-ปัจจุบัน)

 |
| ผู้ชนะ | 
* เจย์ แม็คคาร์โรล
* โคลอี ดาว
* เจฟฟรีย์ ซีบีเลีย
* คริสเตียน ซิริอาโน
* ลีแอน มาร์แชล
* ไอรีนา ชาบาเยวา
* เซธ อารอน เฮนเดอร์สัน
* เกรทเชน โจนส์
* อันยา อายัง-ชี
* ดิมิทรี โชโลโคฟ
* มิเชลล์ เลสเนียค แฟรงคลิน
* ดอม สตรีเตอร์
* ชอน เคลลี
* แอชลีย์ เนล ทิปตัน
* เอริน โรเบิร์ตสัน
* คาเมยามะ เคนทาโร
* เซบาสเตียน เกรย์
* เจฟฟรี แม็ค
* ชานทอล ลาคาโย
* บิชมี โครมาตี

 |
| บทความที่เกี่ยวข้อง | 
* โปรเจกต์รันเวย์: ออลสตาร์
* อันเดอร์ เดอะ กันน์

 |